Keskustelu:Päihteiden haittojen vähentäminen

message: Päihdepolitiikka maittain kappale siirrettiin tähän artikkeliin Päihdepolitiikka artikkelista. Mielestäni kappale liittyy paljon yleisluontoisemmin päihdepolitiikkaan eikä niinkään päihteiden haittojen vähentämiseen. Uskoisin että tällaista tietoa hakisi paljon todennäköisemmin päihdepolitiikan kuin haittojen vähentämisen alta. --Custoo (keskustelu) 19. elokuuta 2013 kello 13.14 (EEST)
replies: text: Osion alkuperäinen otsikko oli Päihdepolitiikka uudella vuosituhannella. Se käsittelee päihdepolitiikkaa eli esittelee uudistuksia vain yhdestä eli tämän nykyisen artikkelin näkökulmasta. --Thi (keskustelu) 19. elokuuta 2013 kello 14.11 (EEST)
replies: text: : Useassa lainmuutoksessa on kyse jonkin pienen määrän hallussapidon sallimisesta, mikä varmaan osaltaan vähentää haittoja mutta ei dekriminalisointi ole yhtä kuin haittojen vähentäminen, joksi yleisemmin mielletään sellaiset toimet kuin neulojenvaihto. Monet suomalaiset päihdejärjestöt kannattavat haittojen vähentämistä mutta ei välttämättä edes käytön dekriminalisointia. Dekriminalisointia pitäisin artikkelissa luetelluista haittojavähentävistä toimista vähiten haittojen vähentämisen alaotsikkona. Jos ajatellaan että dekriminalisointi=haittojen vähentäminen niin sillä logiikalla myös kannabiksen asema lainsäädännössä artikkelissa olevat lainmuutokset ympäri maailmaa tulisi yhdistää tähän artikkeliin. Dekriminalisointi voi olla haittojen vähentämisen strategia mutta dekriminalisaatio voi liittyä myös moneen muuhun näkökulmaan kuten talouteen, järjestäytyneeseen rikollisuuteen, yhdenvertaisuuteen lain edessä jne. Tuo kappale vastaa enemmänkin englanninkielisen wikipedian artikkelia :en:Drug liberalization kuin tätä artikkelia vastaavaa :en:Harm reduction --Custoo (keskustelu) 20. elokuuta 2013 kello 10.31 (EEST)
replies: text: ::Osion voi siirtää myös artikkeliin Huumeiden vapautus/dekriminalisointi. --Thi (keskustelu) 20. elokuuta 2013 kello 11.52 (EEST)
thread_title:  Päihdepolitiikka maittain 

message: Artikkelissa kannattaisi ensin vastata kysymykseen: Minkälaisia haittoja päihteet aiheuttavat? Nyt artikkeli on sellainen, että se hyppää heti ratkaisuihin, mutta asiaa tuntematon ei voi oikein ymmärtää, miksi pitäisi olla tällaisia ratkaisuja, kuin dekriminalisointi tai neulojen vaihto. Muutenkin artikkelissa kannattaisi vähän selventää minkälaisia päihteitä on olemassa ja niiden yleisyyttä -- lienee selvää, että kannabiksen polttamisen haitat ovat vähäisempiä kuin suonensisäisten huumeiden käytön haitat. Moni päihteiden haitoista esiintyy rikollisuutena yms., ei välttämättä käyttäjänsä terveydellisinä haittoina. --Hartz (keskustelu) 21. syyskuuta 2014 kello 14.09 (EEST)
replies: text: Artikkelissa kaikki päihteet on niputettu yhtenäiseksi harmaaksi massaksi. Mielestäni artikkelia lukiessa pitäisi jäädä sellainen kuva, että päihteiden välillä on eroja. Nyt päihteiden erot eivät tule selkeästi esille ja joku voisi luulla, että kannabiksen käyttäjille tarvitaan neulojenvaihtoa. --Hartz (keskustelu) 1. lokakuuta 2014 kello 13.57 (EEST)
thread_title:  Minkälaisia haittoja päihteet aiheuttavat? 

message: Joku käytti hienoa sanaa "depenalisointi". Pitäisikö se merkitä artikkeliin erikseen? Dekriminalisointi ja depenalisointi taitavat olla eri asia, vai meneekö semanttiseksi kikkailuksi? Mikä luetelluista "vaihtoehdoista" edustaa Alko-tyyppistä valtion kontrolloimaa jakelua? Pitäisikö tuo merkitä artikkeliin yhdeksi "vaihtoehdoksi". Kai "kontrolloitu saatavuus" suomeksi. --Hartz (keskustelu) 11. marraskuuta 2014 kello 23.40 (EET)
No on se kumma, että kun panee Googleen "kontrolloitu saatavuus", niin tulee fi-wikin artikkeli Päihdepolitiikka? Eikö sieltä nyt sitten kannattaisi copypasteta tähän artikkeliin? --Hartz (keskustelu) 11. marraskuuta 2014 kello 23.42 (EET)
thread_title:  Depenalisointi ja Alko-tyyppinen jakelu 

message: en tiedä kuinka merkityksellistä, mutta vissiin neulojen lisäksi vaihdetaan ruiskuja "likaisten ruiskujen ja neulojen vaihto" http://yle.fi/uutiset/suomessa_jaetaan_25_miljoonaa_puhdasta_huumeneulaa/5500573 --Hartz (keskustelu) 9. maaliskuuta 2016 kello 13.42 (EET)
replies: text: Kyllähän se suhteellisen merkityksellistä on. Nimittäin yleensä IV-huumeita käytettäessä suonesta imetään verta ruiskuun (siksi että saadaan varmuus siitä että neula on osunut suoneen?), niin veressähän nämä tartuntatautien aiheuttajat ovat. Joten kyllä ne taudinaiheuttajat ihan samalla lailla leviävät sieltä käytetystä ruiskustakin. --Styroks (keskustelu) 9. maaliskuuta 2016 kello 18.50 (EET)
replies: text: :Kyllähän sitä pitäisi koko värkkisetti aina vaihtaa. Voisi varmaan olla yleisesti että puhtaiden pistovälineiden vaihto ja selittää mitä kaikkea se sisältää. Tietysti yhdellä käyttäjällä voi mennä sama setti parikin kertaa mutta muiden käyttäjien kanssa ei pitäisi jakaa edes ns. "klikkikuppeja" eli niitä muovisia lääkemukeja, joissa aine liuotetaan veteen ja josta se sitten ruiskuun imetään.--Custoo (keskustelu) 9. maaliskuuta 2016 kello 21.58 (EET)

text: Onhan se tietysti totta sekin että jos yksittäinen käyttäjä käyttää ihan vaan itse värkkejään, että siinä nyt ei ole ihan niin suurta riskiä saada tartuntatauteja. Mutta kuitenkin rajansa kaikella, tuskin niitäkään on syytä kovin moneen kertaan käyttää. --Styroks (keskustelu) 9. maaliskuuta 2016 kello 23.38 (EET)
replies: text: :Toki oikeaoppisen pistämisen ohjeissa sanotaan että aina on oltava puhtaat välineet.--Custoo (keskustelu) 10. maaliskuuta 2016 kello 07.32 (EET)
thread_title:  Pitäisikö olla neulojen ja ruiskujen vaihto?